ಬಡವರು ಅಥವಾ ಮಧ್ಯಮ ವರ್ಗದವರು ಚಿಕಿತ್ಸೆಗಾಗಿ ಖಾಸಗಿ ಆಸ್ಪತ್ರೆಗಳಿಗೆ ಹೋಗುವುದು ಅಸಾಧ್ಯ. ಏಕೆಂದರೆ ಅಲ್ಲಿಯ ದುಬಾರಿ ಶುಲ್ಕ ಭರಿಸಲು ಆಗಬೇಕಲ್ಲ. ಇನ್ನು ಕೆಲ ಸರ್ಕಾರಿ <MASK>ಗಳಲ್ಲಿಯೂ ಇದೇ ಸ್ಥಿತಿ. ಲಂಚ ನೀಡದ ಹೊರತು ವೈದ್ಯರು ರೋಗ ತಪಾಸಣೆ ಮಾಡುವುದಿರಲಿ, ರೋಗಿಯನ್ನು ಮಾತೇ ಆಡಿಸುವುದಿಲ್ಲ. ಇಂತಹವರಿಗೆ ಅಪವಾದ ಎನ್ನುವ ರೀತಿಯಲ್ಲಿ ವೈದ್ಯರೊಬ್ಬರಿದ್ದಾರೆ. ಎಲೆ ಮರೆ ಕಾಯಿಯಂತೆ ಅವರು ತಮ್ಮ ನಿಸ್ವಾರ್ಥ ಸೇವೆಯಿಂದ ಜನಾನುರಾಗಿಯಾಗಿದ್ದಾರೆ. ದಿನಬೆಳಗಾದರೆ ಜನರು ಅವರನ್ನು ಸ್ಮರಿಸುತ್ತಾರೆ. ಆ ವೈದ್ಯರ ಹೆಸರು ಶಂಕರೇಗೌಡ, 30 ವರ್ಷಗಳಿಂದ ಇವರು ತಮ್ಮ ವೈದ್ಯಕೀಯ ಸೇವೆಯನ್ನು ಸಮಾಜಕ್ಕೆ ಅರ್ಪಿಸುತ್ತಿದ್ದಾರೆ. ಚರ್ಮರೋಗ ತಜ್ಞರಾದ ಇವರು ತಮ್ಮ ಕ್ಲಿನಿಕ್ನಲ್ಲಿ ಚಿಕಿತ್ಸೆ ನೀಡಿದರೆ ಪಡೆಯುವ ಫೀಸ್ ಕೇವಲ ರು. 5. ಅದು ಕ್ಲಿನಿಕ್ನ ಬಾಡಿಗೆಗೆ ಮಾತ್ರ. ಕ್ಲಿನಿಕ್ ಬಿಟ್ಟು ಹೊರಗಡೆ ತಪಾಸಣೆ ಮಾಡಿದರೆ ನೋ ಫೀಸ್.  ಒಂದು ವೇಳೆ ಗದ್ದೆಯಲ್ಲಿದ್ದಾಗ ರೋಗಿಗಳು ಬಂದರೆ ಅಲ್ಲಿಯೇ ಚಿಕಿತ್ಸೆ ನೀಡುವುದುಂಟು.
​ಶಂಕರೇಗೌಡ
ತಮಿಳುನಾಡು ಒರಿಸ್ಸಾ ವೈದ್ಯ ಆಸ್ಪತ್ರೆ